**Príloha č. 2**

**Obchodné podmienky**

1. **Návrh zmluvy**

**ZMLUVA O VYKONANÍ STAVEBNÉHO DOZORU č. .......**

uzavretá v zmysle ust. 269 ods. 2 Zákona č. 513/1991 Zb. Obchodný zákonník v znení neskorších predpisov s primeraným použitím § 566 Obchodného zákonníka a Zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj len „**ZVO**“)

(ďalej aj len **,,zmluva“**):

**Číslo objednávateľa:**

**Číslo poskytovateľa:**

**Zmluvné strany**

**Objednávateľ**

Obchodné meno: **CHEMOSVIT ENERGOCHEM, a.s.**

Sídlo: Štúrova 101, 059 21 Svit

Právna forma: akciová spoločnosť

Zapísaná v: Obchodný register Okresného súdu Prešov, oddiel: Sa, vložka číslo: 302/P

v mene ktorej koná: Ing. Vladimír Balog, predseda predstavenstva, Ing. Peter Ferjanček, podpredseda predstavenstva a JUDr. Peter Bernik, člen predstavenstva. V mene spoločnosti konajú spoločne dvaja členovia predstavenstva, z ktorých aspoň jeden je predsedom alebo podpredsedom predstavenstva. Písomnosti podpisujú tak, že k obchodnému menu spoločnosti pripoja svoj vlastnoručný podpis.

Osoba zodpovedná

za plnenie: Ing. Milan Kačmár, technický riaditeľ

email: kacmar.m@chemosvit.sk, tel.: 00421 908 995 312

IČO: 31 737 862

DIČ: 2020015635

IČ DPH: SK2020015635

Bankové spojenie: Komerčná banka, a.s., pobočka zahraničnej banky

IBAN: SK32 8100 0000 3548 6121 0227

(ďalej aj len **„objednávateľ“**)

a

**Poskytovateľ**

Obchodné meno:

Sídlo:

Právna forma:

Zapísaná v:

V mene ktorej koná:

Osoba zodpovedná

za plnenie:

IČO:

DIČ:

IČ DPH:

Bankové spojenie:

IBAN:

(ďalej aj len **„poskytovateľ"** alebo **„stavebný dozor“**)

(objednávateľ a poskytovateľ spoločne ďalej aj len **,,zmluvné strany“**)

**Článok 1**

**Predmet zmluvy**

1. Predmetom tejto zmluvy je záväzok Poskytovateľa vykonať činnosti stavebného dozoru v rámci investičnej akcie „Rozvoj účinnejších systémov centralizovaného zásobovania teplom založených na dopyte po využiteľnom teple v meste Svit a priemyselných areáloch CHEMOSVIT a FINCHEM“ v rozsahu podľa článku 2 tejto zmluvy (ďalej aj len „**predmet plnenia zmluvy**“).
2. Svojou činnosťou stavebný dozor sleduje, či sa stavba (dielo) uskutočňuje v súlade s technickými normami, právnymi predpismi a so Zmluvou o dielo č.  *[doplní objednávateľ*], uzatvorenou medzi spoločnosťou CHEMOSVIT ENERGOCHEM, a.s., IČO: 31 737 862 ako objednávateľom a [*doplní objednávateľ*], IČO: [*doplní objednávateľ*] ako zhotoviteľom dňa [*doplní objednávateľ*] (ďalej aj len „**Zmluva o dielo**“).
3. Rozsah činností, ktoré bude stavebný dozor vykonávať, je stanovený najmä touto zmluvou, Zmluvou o dielo, Projektovou dokumentáciou (ako je tento pojem definovaný v Zmluve o dielo). Stavebný dozor podpisom tejto zmluvy potvrdzuje, že sa oboznámil so Zmluvou o dielo a Projektovou dokumentáciou a jedno vyhotovenie Zmluvy o dielo a Projektovej dokumentácie mu bude odovzdané pri podpise tejto zmluvy.
4. Poskytovateľ vyhlasuje a ubezpečuje objednávateľa, že disponuje takými odbornými znalosťami, skúsenosťami a kapacitami, ktoré sú k vykonávaniu predmetu plnenia zmluvy podľa tejto zmluvy potrebné a ďalej vyhlasuje, že činnosť, ktorá je predmetom plnenia tejto zmluvy, bude vykonávať s odbornou starostlivosťou v súlade s príslušnými právnymi predpismi SR a technickými normami na svoje náklady a na svoje nebezpečenstvo. Poskytovateľ takisto vyhlasuje a ubezpečuje objednávateľa, že má všetky potrebné povolenia na vykonávanie činnosti, ktorá je predmetom jeho plnenia podľa tejto zmluvy a zároveň, že je oprávnený túto zmluvu uzavrieť a plniť povinnosti z nej vyplývajúce pre poskytovateľa.

**Článok 2**

**Rozsah predmetu zmluvy**

1. Rozsah výkonu činnosti stavebného dozoru zahŕňa najmä:
2. kontrolu dodržiavania všeobecných technických požiadaviek,
3. kontrolu dodržiavania podmienok stavebného ohlásenia na dielo, ktoré má byť vykonané podľa Zmluvy o dielo,
4. zabezpečenie riadneho odovzdania a prevzatia miesta, kde bude dielo vykonávané,
5. zvolávanie kontrolných dní a vyhotovenie zápisov v stavebnom denníku a ostatných dokumentov súvisiacich s vykonávaním diela,
6. kontrolu postupu prác podľa Harmonogramu prác (ako je tento pojem definovaný v Zmluve o dielo) a upozornenie zhotoviteľa diela na nedodržanie termínov na vykonanie diela, vrátane prípravy podkladov pre uplatňovanie sankcií,
7. dohliadanie na kvalitu vykonávaných prác a vyžadovanie dokladov, ktoré preukazujú kvalitu vykonaných prác,
8. spísanie vád a nedorobkov a upozornenie zhotoviteľa na potrebu ich odstránenia, ak sa pri realizácii diela vyskytnú,
9. kontrolu odstraňovania vád a nedorobkov,
10. kontrolu dodržiavania bezpečnosti a ochrany zdravia pri práci,
11. dohliadanie na realizáciu stavebných a oceľových konštrukcií, technických a technologických celkov, pracovných postupov,
12. riešenie technických otázok so zhotoviteľom diela,
13. koordináciu s odborným autorským dohľadom,
14. kontrolu vedenia a podpisovania stavebného denníka (v priamej súčinnosti s oprávneným zástupcom objednávateľa) a bezodkladné informovanie objednávateľa o všetkých závažných okolnostiach,
15. odsúhlasovanie prípadných dodatkov a zmien, ktoré nezvyšujú náklady na vykonanie diela, nepredlžujú lehotu na vykonanie diela a nezhoršujú kvalitu vykonávaného diela,
16. zúčastnenie sa na uvedení diela do skúšobnej a trvalej prevádzky,
17. zastupovanie objednávateľa tak, aby celkové náklady neprekročili rozpočet a dodržala sa lehota na vykonanie diela a bola dodržaná kvalita vykonaných prác v zmysle platných noriem ako aj v zmysle platných všeobecne záväzných právnych predpisov SR,
18. zúčastnenie sa na odovzdávacom a preberacom konaní stavby, kolaudačnom konaní a dohliadanie na odstránenie prípadných nedostatkov v kolaudačnom konaní.

**Článok 3**

**Vykonávanie stavebného dozoru**

1. Stavebný dozor bude vykonávaný priamo na mieste realizácie diela podľa Zmluvy o dielo podľa potreby diela (stavby). Kontrolné dni budú dohodnuté po začatí prác.
2. Pri vykonávaní činností je stavebný dozor povinný kontrolovať spôsob a postup uskutočňovania diela tak, aby sa zaručila bezpečnosť a ochrana zdravia pri práci, v súlade s nariadením vlády č. 396/2006 Z.z. o minimálnych bezpečnostných a zdravotných požiadavkách na stavenisko a súvisiacich predpisov.
3. Pri vykonávaní činnosti je stavebný dozor povinný kontrolovať dodržiavanie Projektovej dokumentácie, všeobecne záväzných právnych predpisov, technických noriem a dojednaní Zmluvy o dielo a tejto zmluvy. Stavebný dozor je oprávnený a povinný urobiť príslušné zápisy do stavebného denníka ako aj do protokolu o odovzdaní a prevzatí diela.
4. Stavebný dozor sa zaväzuje vykonávať činnosť riadne a včas, v súlade s podmienkami ustanovenými v tejto zmluve, v Zmluve o dielo a v súlade s platnými právnymi predpismi. Stavebný dozor je povinný upozorniť objednávateľa na nevhodnosť pokynov daných mu objednávateľom alebo na nevhodnosť podkladov prevzatých od objednávateľa.
5. Stavebný dozor je povinný postupovať pri vykonávaní činnosti s odbornou starostlivosťou. Činnosť, na ktorú sa zaviazal, je povinný uskutočňovať podľa pokynov objednávateľa (ktoré musia byť v súlade s platnými predpismi a normami) a v súlade s jeho záujmami, ktoré stavebný dozor pozná alebo musí poznať. Stavebný dozor je povinný bez zbytočného odkladu oznámiť objednávateľovi všetky okolnosti, ktoré zistil pri plnení tejto zmluvy a ktoré môžu mať vplyv na zmenu pokynov objednávateľa. Stavebný dozor nezodpovedá za vady, ktoré boli spôsobené použitím podkladov prevzatých od objednávateľa ak ani pri vynaložení odbornej starostlivosti nemohol zistiť ich nevhodnosť, prípadne na ich nevhodnosť objednávateľa upozornil a objednávateľ na ich použití trval.

**Článok 4**

**Lehoty plnenia záväzkov**

* 1. Stavebný dozor sa zaväzuje, že činnosť, dojednanú podľa článku 1 a 2 tejto zmluvy, bude vykonávať v čase od odovzdania staveniska stavby až po protokolárne odovzdanie a prevzatie diela bez vád a nedorobkov.
	2. Predpokladaná lehota výkonu činnosti stavebného dozoru je odo dňa prevzatia staveniska zhotoviteľom v súlade so Zmluvou o dielo až do riadneho protokolárneho prevzatia diela bez vád a nedorobkov objednávateľom, maximálne však 16 mesiacov odo dňa účinnosti tejto zmluvy.

**Článok 5**

**Odmena za výkon stavebného dozoru**

* 1. Odmena za výkon stavebného dozoru je stanovená dohodou zmluvných strán podľa
	Zákona č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení Vyhlášky MF SR
	č. 375/1999 Z. z a Zákona č. 343/2015 Z.z. o verejnom obstarávaní v znení neskorších predpisov.
	2. Odmena za výkon stavebného dozoru v rozsahu určenom v bode 2.1. článku 2 tejto zmluvy je určená vo výške:

Cena celkom bez DPH: **€**

DPH: **€**

Cena celkom vrátane DPH: **€**

* 1. Odmena poskytovateľa za výkon stavebného dozoru podľa tejto zmluvy je konečná a obsahuje všetky náklady, ktoré poskytovateľ vynaloží na vykonanie predmetu plnenia podľa tejto zmluvy.

**Článok 6**

**Fakturácia a platobné podmienky**

1. Poskytovateľovi patrí odmena len za skutočne vykonaný predmet plnenia v rozsahu podľa článku 1 a 2 zmluvy.

1. Zmluvné strany sa dohodli na mesačnej fakturácii. Začiatok činnosti poskytovateľa sa počíta odo dňa protokolárneho prevzatia staveniska a koniec dozornej činnosti poskytovateľa prislúcha ku dňu protokolárneho odovzdania diela bez vád a nedorobkov zhotoviteľom objednávateľovi. Začiatok a koniec vykonávania diela je predmetom zápisu do stavebného denníka.
2. Faktúra musí mať náležitosti obchodného dokumentu ustanovenia § 3a zákona č. 513/1991 Zb., Obchodný zákonník v znení neskorších predpisov, a náležitosti daňového dokladu v súlade s ustanovením § 71 zákona o DPH. Na faktúre musia byť uvedené tieto údaje poskytovateľa:
* sídlo,
* IČO,
* DIČ,
* IČ DPH,
* bankové spojenie,
* číslo tejto zmluvy, na základe ktorej boli realizované činnosti stavebného dozoru,
* číslo faktúry,
* deň vystavenia faktúry,
* termín splatnosti faktúry,
* IBAN,
* SWIFT,
* sadzbu a výšku DPH,
* miesto výkonu prác a špecifikáciu prác a
* pečiatku a podpis oprávnenej osoby.
1. Poskytovateľ doručí faktúru za skutočne vykonané činnosti do sídla objednávateľa, uvedeného v záhlaví tejto zmluvy. Prílohou tejto faktúry bude protokol stavebného dozoru o vykonaní práce, overený príslušným zástupcom, resp. zamestnancom objednávateľa.
2. V prípade, že faktúra alebo prílohy k faktúre nebudú obsahovať náležitosti uvedené v tejto zmluve, objednávateľ je oprávnený vrátiť ju poskytovateľovi na doplnenie do 5 pracovných dní od doručenia faktúry s upozornením na chýbajúce náležitosti. V takom prípade sa preruší plynutie lehoty splatnosti a pokračovanie lehoty splatnosti začne plynúť doručením opravenej faktúry objednávateľovi.
3. Lehota splatnosti jednotlivých faktúr je 30 dní od dátumu ich doručenia do sídla objednávateľa.
4. Daň z pridanej hodnoty bude účtovaná v súlade s predpismi pre daň z pridanej hodnoty.

**Článok 7**

**Sankcie**

1. Ak stavebný dozor pri vykonávaní činnosti poruší ktorúkoľvek povinnosť ustanovenú v tejto zmluve, poskytovateľ má právo na zaplatenie zmluvnej pokuty, a to vo výške 5 % z odmeny poskytovateľa, ktorá mu prináleží podľa bodu 5.2 tejto zmluvy, a to za každé jednotlivé porušenie samostatne. Zmluvná pokuta je splatná v lehote 15 dní od doručenia výzvy objednávateľa na jej zaplatenie, poskytovateľovi.
2. Uplatnením nároku objednávateľa na zaplatenie zmluvnej pokuty, nie je dotknuté jeho právo
na náhradu škody v celom rozsahu vrátane škody presahujúcej zmluvnú pokutu. Poskytovateľ je povinný zaplatiť zmluvnú pokutu aj vtedy, ak porušenie povinnosti nezavinil.
3. V prípade omeškania objednávateľa so zaplatením odmeny za výkon stavebného dozoru, je poskytovateľ oprávnený požadovať od objednávateľa zaplatenie úroku z omeškania v zákonnej výške.

**Článok 8**

**Zodpovednosť, vyššia moc**

1. Stavebný dozor zodpovedá za škodu na veciach prevzatých od objednávateľa na výkon činnosti. Stavebný dozor zodpovedá za škodu, ktorá vznikne objednávateľovi v súvislosti s výkonom činnosti, ak činnosť stavebného dozoru nebola vykonávaná s odbornou starostlivosťou, riadne alebo včas. Stavebný dozor nezodpovedá za škodu, ktorá bola spôsobená použitím podkladov prevzatých od objednávateľa ak ani pri vynaložení odbornej starostlivosti nemohol zistiť ich nevhodnosť, prípadne na ich nevhodnosť objednávateľa upozornil a objednávateľ na ich použití trval.

1. Poskytovateľ nezodpovedá za porušenie, omeškanie alebo nesplnenie zmluvného záväzku z dôvodu vyššej moci. Pre účely tejto zmluvy sa za vyššiu moc považujú tzv. ,,objektívne právne skutočnosti,“ ktoré nie sú závislé na zmluvných stranách, ani ich zmluvné strany nedokážu ovplyvniť, napr. vojna, mobilizácia, povstanie, štrajk, živelné pohromy atď.
2. Ak nastanú okolnosti vyššej moci uvedené v bode 8.2 tohto článku, zmluvné strany posunú termíny plnenia o dobu zodpovedajúcu trvaniu týchto okolností a odstránenia ich následkov.

**Článok 9**

**Experti**

1. Poskytovateľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom expertov, prostredníctvom ktorých preukazoval splnenie podmienok účasti technickej spôsobilosti podľa výzvy na predkladanie ponúk v rámci prieskumu trhu, a ktorých za týmto účelom identifikoval vo svojej ponuke (ďalej aj ako „Experti“). Zoznam jednotlivých Expertov s uvedením ich kvalifikácie a doklady preukazujúce ich kvalifikáciu tvoria obsah Prílohy č. 2 tejto Zmluvy.
2. V prípade, ak chce poskytovateľ nahradiť niektorého z Expertov, takéto nahradenie je možné výlučne so súhlasom objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Expert musí spĺňať rovnakú odbornú spôsobilosť, ako je spôsobilosť, ktorej splnenie preukazoval Expert, ktorý sa nahrádza. Spôsobilosť nového Experta poskytovateľ preukazuje dokladom o odbornej spôsobilosti prípadne kvalifikácii nového Experta, ktoré budú preukazovať splnenie podmienok, ktoré preukazoval pôvodný Expert.
3. Pre vylúčenie pochybností sa zmluvné strany dohodli, že pre nahradenie Expertov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu. Po zmene Experta zmluvné strany aktualizujú Prílohu č. 2 o údaje o novom Expertovi.

**Článok 10**

**Ostatné ustanovenia**

* 1. Poskytovateľ je povinný výkon činnosti stavebného dozoru vykonať osobne a nesmie predmet plnenia zmluvy podľa tejto zmluvy ako celok alebo jeho časť prenechať na vykonanie inej osobe.
	2. Stavebný dozor predloží objednávateľovi, najneskôr v deň podpisu tejto zmluvy, fotokópiu platného Osvedčenia o odbornej spôsobilosti stavebného dozoru.
	3. Z dôvodu, že predmet plnenia bude čiastočne financovaný z prostriedkov poskytnutých Kupujúcemu na základe zmluvy o poskytnutí nenávratného finančného prostriedku s Poskytovateľom NFP (ďalej len „Zmluva o NFP“), zaväzuje sa Predávajúci strpieť výkon kontroly/auditu súvisiaceho s predmetom tejto Zmluvy kedykoľvek počas platnosti a účinnosti Zmluvy o NFP, a to oprávnenými osobami na výkon tejto kontroly/auditu a poskytnúť im všetku súčinnosť. Oprávnené osoby na výkon kontroly/auditu sú najmä:
		1. Poskytovateľ NFP a ním poverené osoby,
		2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
		3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
		4. orgán auditu, jeho spolupracujúce orgány a nimi poverené osoby,
		5. splnomocnení zástupcovia Európskej Komisie a Európskeho dvora audítorov,
		6. Orgán zabezpečujúci ochranu finančných záujmov EÚ,
		7. osoby prizvané orgánmi podľa bodu 10.3.1 až 10.3.6 vyššie v súlade s príslušnými Právnymi predpismi. Orgán zabezpečujúci ochranu finančných záujmov EÚ.

**Článok 11**

**Ukončenie zmluvy**

* 1. Táto zmluva sa uzatvára na dobu určitú, a to odo dňa prevzatia staveniska zhotoviteľom v súlade so Zmluvou o dielo až do riadneho protokolárneho prevzatia diela bez vád a nedorobkov objednávateľom, maximálne však 16 mesiacov odo dňa účinnosti tejto zmluvy.
	2. Táto zmluva zanikne okrem uplynutia doby, na ktorú bola uzavretá v zmysle bodu 10.1 tohto článku, aj písomnou dohodou zmluvných strán, písomným odstúpením od zmluvy niektorou zmluvnou stranou alebo písomnou výpoveďou objednávateľa podľa bodu 10.8 tohto článku.
	3. V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej aj len „**deň zániku zmluvy dohodou**"). V dohode o zániku zmluvy sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
	4. Ak poskytovateľ koná v rozpore s touto zmluvou a/alebo právnymi predpismi a na písomnú výzvu objednávateľa toto konanie a jeho následky v určenej lehote neodstráni, je objednávateľ oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a nasl. Obchodného zákonníka. Predchádzajúca písomná výzva objednávateľa nie je potrebná v prípade odstúpenia od zmluvy zo strany objednávateľa v prípade podstatného porušenia zmluvy podľa bodu 10.5 tohto článku.
	5. Objednávateľ si vyhradzuje právo odstúpenia od zmluvy aj bez predchádzajúcej písomnej výzvy:
1. ak poskytovateľ nedodrží rozsah a kvalitu plnenia stanovenú objednávateľom v tejto zmluve,
2. ak poskytovateľ mešká s vykonaním predmetu plnenia tejto zmluvy o viac ako  5 kalendárnych dní, pričom právo objednávateľa na náhradu škody v celom rozsahu vrátane škody presahujúcej prípadnú zmluvnú pokutu tým nie je dotknuté,
3. ak poskytovateľ postúpi akékoľvek pohľadávky (práva) vyplývajúce z tejto zmluvy na tretiu osobu v rozpore s bodom 11.3 tejto zmluvy,
4. ak na miesto poskytovateľa vstúpi iná osoba následkom právneho nástupníctva.
	1. Odstúpenie musí mať písomnú formu a musí byť doručené druhej zmluvnej strane. Účinky odstúpenia nastávajú dňom doručenia odstúpenia druhej zmluvnej strane.
	2. Ak nastanú právne skutočnosti majúce za následok zmenu v právnom postavení poskytovateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene poskytovateľa) alebo akákoľvek iná zmena majúca priamy vplyv na plnenie zo strany poskytovateľa, je poskytovateľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od zmluvy z dôvodu nepodstatného porušenia povinnosti.
	Za akúkoľvek inú zmenu sa považuje aj zmena bankového spojenia poskytovateľa, pričom k tejto informácii je poskytovateľ povinný predložiť aj potvrdenie príslušnej banky.
	3. Objednávateľ je oprávnený vypovedať túto zmluvu aj bez udania dôvodu, pričom v takomto prípade sa trvanie tejto zmluvy skončí uplynutím výpovednej doby v trvaní jedného mesiaca, ktorá začne plynúť prvým dňom kalendárneho mesiaca nasledujúceho po dni doručenia výpovede poskytovateľovi. Ku dňu účinnosti výpovede zaniká záväzok poskytovateľa uskutočňovať činnosť, na ktorú sa zaviazal. Ak by týmto prerušením činnosti vznikla objednávateľovi škoda, je poskytovateľ povinný ho upozorniť, aké opatrenia je potrebné urobiť na jej odvrátenie. Ak objednávateľ tieto opatrenia nemôže urobiť ani pomocou iných osôb a požiada poskytovateľa, aby ich urobil sám, je poskytovateľ na to povinný.

**Článok 12**

**Záverečné ustanovenia**

1. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv v zmysle Zákona č. 40/1964 Zb. Občiansky zákonník v znení neskorších predpisov.
2. Právne vzťahy výslovne neupravené touto zmluvou sa spravujú ustanoveniami
Zákona č. 513/1991 Zb. Obchodný zákonník v znení neskorších predpisov a ostatných všeobecne záväzných právnych predpisov Slovenskej republiky.
3. Poskytovateľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa.
4. Táto zmluva sa môže meniť a dopĺňať iba písomnými a očíslovanými dodatkami, ktoré sú podpísané oboma zmluvnými stranami.
5. Táto zmluva sa vyhotovuje v štyroch (4) vyhotoveniach, z toho dve (2) vyhotovenia dostane poskytovateľ a dve (2) dostane objednávateľ.
6. Ak sa právny dôvod neplatnosti vzťahuje len na časť tejto zmluvy, zmluva je neplatná len v tejto časti.
7. Neoddeliteľnú súčasť zmluvy tvorí:

Príloha č. 1 - Zmluva o dielo č. .............

Príloha č. 2 – Zoznam expertov

1. Zmluvné strany zhodne vyhlasujú, že sa s obsahom tejto zmluvy riadne oboznámili a jej obsahu riadne porozumeli, túto zmluvu uzavreli slobodne a vážne a na znak súhlasu s jej obsahom ju potvrdzujú vlastnoručným podpisom.

|  |  |
| --- | --- |
| **Za Objednávateľa:** | **Za Poskytovateľa:** |
| Vo Svite, dňa .......................  | V ........................., dňa ......................... |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Ing. Vladimír Balog**  Predseda predstavenstva  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*meno a priezvisko**funkcia* |

|  |  |
| --- | --- |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Ing. Peter Ferjanček** Podpredseda predstavenstva  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*meno a priezvisko**funkcia* |